Даниел Старриж

Дэниел Андре Старриж (; 1989 оны есдүгээр сарын 1, Бирмингем) — Английн хөлбөмбөгчин, «Ливерпүүл» болон Английн шигшээд тоглодог.

Старрижийн ах Саймон, Дин нар мэргэжлийн хөлбөмбөгчид.

Замнал
Бирмингемийн уугуул Старриж «Астон Вилла», «Ковентри Ситигийн» академийг дамжаад 13 настайдаа «Манчестер Ситид» ирсэн. 2006/2007 онд Премьер лигт дебютлэн уран дайчин тоглолтоороо онцгойрох болж, улмаар 2009 оны тавдугаар сарын 1-нд багийнхаа «Оны шилдэг залуу тоглогчоор» алдаршжээ.

2009 оны долдугаар сарын 3-нд түүнийг «Челси» 3.5 сая фунт стерлингээр элсүүлж, дөрвөн жилээр гэрээлсэн ажээ. Долдугаар сарын 18-нд «Сиэтл Саундерсийн» эсрэг дебют тоглолтондоо гоолдсон байдаг.

2011 оны нэгдүгээр сарын 31-нд Старрижийг «Болтон Уондерерст» зээлэв. Тэнд анхны тоглолтондоо «Вулверхэмптон Уондерерсийн» эсрэг мөн л гоолдов. 

Зээлээс эргэн ирээд дасгалжуулагч Андре Виллаш-Боашийн удирдлагаар гараанд гарах болжээ. «Ливерпүүл» түүнийг 12 сая фунтээр элсүүлэхээр тохиролцон 2013 оны нэгдүгээр сарын 2-нд гэрээлсэн юм. 

Шигшээ
16, 17, 18, 19, 20 болон 21-ээс доош насны Английн шигшээ багуудад тоглосон тэрээр 2011 оноос эхлэн залуучуудын шигшээ багт тоглох болсон байна. 

Амжилт
Багийн

 «Манчестер Сити»

 Английн өсвөрийн цомын эзэн: 2008
 Нийт: 1 цом

 «Челси»

 Премьер лигийн аварга: 2009/10
 Английн цомын эзэн (2): 2010, 2012
 Аваргуудын лигийн түрүү: 2012
 Нийт: 4 цом

Хувийн
 Премьер лигийн сарын шилдэг тоглогч: 2013 оны 8 сар
 Премьер лигийн сарын шилдэг тоглогч: 2014 оны 2 сар
 «Манчестер Сити» багийн оны шилдэг залуу тоглогч: 2009
 Нийт: 3 шагнал

 Лавлах холбоос 

 Гадны холбоос 
 Профайл - «Ливерпүүл» 
 Профайл - LFC History.net 

 Профайл - Thefa.com 
 Профайл - transfermarkt.com 

Ангилал:Английн хөлбөмбөгчин
Ангилал:Английн шигшээ багийн хөлбөмбөгчин
Ангилал:2012 оны зуны олимпод оролцогч
Ангилал:Манчестер Сити багийн тоглогч
Ангилал:Болтон Уондерерс багийн тоглогч
Ангилал:Челси багийн тоглогч
Ангилал:Ливерпүүл багийн тоглогч
Ангилал:Англичууд
Ангилал:1989 онд төрсөн